《蒲》
唐代·徐夤

濯秀盘根在碧流，紫茵含露向晴抽。编为细履随君步，

织作轻帆送客愁。疏叶稍为投饵钓，密丛还碍采莲舟。

鸳鸯鸂鶒多情甚，日日双双绕傍游。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。